член 469 от Регламент (ЕС) No 575/2013, институциите оповестяват сумите, които се приспадат, в колона (А), а остатъчните суми — в колона (В), в редовете, свързани с елементите от приспадания. Остатъчните суми, които се приспадат съгласно член 472 от Регламент (ЕС) No 575/2013, се оповестяват и в ред 41а (и по-надолу) за сумата, която се приспада от допълнителния капитал от първи ред, и в ред 56а за сумата, която се приспада от капитала от втори ред. Институциите включват допълнителни редове във връзка с редове 41а и 56а, за да уточнят съответните елементи, които са предмет на такова третиране.
 6)
 По отношение на приспаданията от елементите на допълнителния капитал от първи ред, посочени в член 474 от Регламент (ЕС) No 575/2013, институциите оповестяват сумите, които се приспадат, в колона (А), а остатъчните суми — в колона (В), в редовете, свързани с елементите от приспадания. Остатъчните суми, които се приспадат съгласно член 475 от Регламент (ЕС) No 575/2013, се оповестяват и в ред 56б за сумата, която се приспада от капитала от втори ред. Институциите включват допълнителни редове във връзка с ред 56б, за да уточнят съответните елементи, които са предмет на такова третиране.
 7)
 По отношение на приспаданията от елементите на капитала от втори ред, посочени в член 476 от Регламент (ЕС) No 575/2013, институциите оповестяват сумите, които се приспадат, в колона (А), а остатъчните суми — в колона (В), в редовете, свързани с елементите от приспадания. Остатъчните суми, които се приспадат съгласно член 477 от Регламент (ЕС) No 575/2013, се оповестяват и в ред 41в за сумата, която се приспада от допълнителния капитал от първи ред. Институциите включват допълнителни редове във връзка с ред 41в, за да уточнят съответните елементи, които са предмет на такова третиране.
 8)
 По отношение на малцинствените участия институциите оповестяват в колона (А), ред 5 сумата от малцинствените участия, които отговарят на изискванията за базов собствен капитал от първи ред съгласно втора част, дял II от Регламент (ЕС) No 575/2013, и малцинствените участия, които биха могли да бъдат отчетени като консолидирани резерви съгласно посоченото в членове 479 и 480 от Регламент (ЕС) No 575/2013. Институциите оповестяват и в колона (В), ред 5 малцинствените участия, които биха могли да бъдат квалифицирани като консолидирани резерви съгласно посоченото в членове 479 и 480 от Регламент (ЕС) No 575/2013.
 9)
 По отношение на посочените в член 481 от Регламент (ЕС) No 575/2013 филтри и приспадания институциите оповестяват в колона (А) и съответно в редове 26б, 41в и 56в размера на корекциите, които се включват в базовия собствен капитал от първи ред, капитала от първи ред и капитала от втори ред — или се приспадат от тях. Институциите включват допълнителни редове във връзка с редове 26б, 41в и 56в, за да уточнят съответните елементи, които са предмет на такова третиране.
 10)
 Остатъчните суми във връзка с приспаданията от базовия собствен капитал от първи ред, допълнителния капитал от първи ред и капитала от втори ред, които са рисково претеглени по силата на членове 470, 472, 475 и 477 от Регламент (ЕС) No